Public procurement notice: Contract Notice
Published: 2016-04-09
Buyer: Szent Kristóf Szakrendelő Újbudai Egészségügyi Szolgáltató Nonprofit Korlátolt Felelősségű Társaság
Country: HU
Region: Budapest
Contract type: Services
Procedure: Open procedure
CPV classification: 85100000: Health services
Submission deadline: 2016-04-21

Technical requirements: Budapest XI. kerületi felnőtt lakosok és gyermek lakosok részére háziorvosi ügyelet (kijáró és ambuláns) jogszabály szerinti ellátása és előírás szerinti dokumentálása.
Ajánlatkérő tájékoztató adatként közli, hogy a jelenleg ellátott felnőtt lakosok száma: 131 291 fő, és gyermek lakosok száma: 21 329 fő.
Felnőtt háziorvosi ügyeleti ellátás: munkanapokon 8:00–20:00 óra közötti időszakban 1 fő szakorvos, 1 fő asszisztens és 1 fő gépkocsivezető összetételű műszakban.
Felnőtt és gyermek háziorvosi ügyeleti ellátás: munkanapokon 20:00 óra és másnap reggel 8:00 óra, valamint szabad-, munkaszüneti és ünnepnapokon egész nap (24 órában) 2-2 fő szakorvos, 1-1 fő asszisztens és 1-1 fő gépkocsivezető összetételű műszakban.
Szabad-, munkaszüneti- és ünnepnapokon ajánlattevő által vállalt időtartamban az ajánlatkérő 1117 Budapest, Fehérvári út 12. szám alatti székhelyén kihelyezett gyermek háziorvosi ügyeleti ellátást végez, melyhez a helyet az ajánlatkérő biztosítja.
A részajánlat-tétel kizárásának indokolása: Ajánlatkérő a Kbt. 61. § (4) bekezdése alapján a jelen eljárásban a részekre történő ajánlattételt kizárja, tekintettel arra, hogy a feladat ellátása egységes szolgáltatási struktúrát igényel.
Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdésében meghatározott kizáró okok bármelyike fennáll.
Ajánlattevőnek a kizáró okok fenn nem állását „a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról” szóló 321/2015. (X. 30.) Korm. rendelet 8. § i) pont ib) alpontjában és a 10. § g) pont gb) alpontjában, valamint a 17. § (1)–(2) bekezdésében foglaltak szerint kell igazolnia.
Az alkalmassági követelményeket, az alkalmasság megítéléséhez szükséges adatokat és a megkövetelt igazolási módot a közbeszerzési dokumentum 12.1. pontja tartalmazza.
Az e rovatban rögzíthető rendelkezések korlátozottsága miatt a részvételre vonatkozó objektív szabályokat és kritériumokat részletesen a közbeszerzési dokumentum 12.1. pontja tartalmazza.
Ajánlattevőnek a szerződést az irányadó jogszabályokban foglalt rendelkezéseknek megfelelően kell teljesíteni. A jogszabályok felsorolását a közbeszerzési dokumentum részét képező szerződéstervezet tartalmazza.
Amennyiben ajánlattevő – olyan okból, amelyért felelős – a szerződésben vállalt kötelezettségét késedelmesen vagy hibásan teljesíti, úgy ajánlatkérő késedelmi, illetve hibás teljesítési kötbérre jogosult.
A szerződést erősítő kötelezettségek részletes leírását a közbeszerzési dokumentum részét képező szerződéstervezet tartalmazza.
Az ellenszolgáltatás teljesítésére vonatkozó jogszabályok: Kbt., Ptk., Art. A részletes fizetési feltételeket a közbeszerzési dokumentum részét képező szerződéstervezet tartalmazza.
Ajánlatkérő projekttársaság létrehozását kizárja mind ajánlattevő, mind közös ajánlattevők vonatkozásában (Kbt. 35. § (8)–(9) bekezdés).